stanford-oval/wikipedia huggingface dataset:
Homeerinen kreikka
Kielioppi > Verbit

Persoonapäätteet
-ν päätteen -σαν sijasta. Esimerkiksi monikon 3. persoonan aktiivimuodossa ἔσταν = ἔστησαν.
Monikon 1. persoonan medium- ja passiivimuodot päättyvät usein metrisistä syistä -μεσθα, ei -μεθα. Esimerkiksi μαχόμεσθα = μαχόμεθα.
Monikon 3. persoonan medium- ja passiivimuodot päättyvät usein -αται tai -ατο. Esimerkiksi ἥατο = ἧντο.
Aikamuodot
Aoristi ja imperfekti: Kummatkin voivat esiintyä sekä augmentilla että ilman. Esimerkiksi βάλον = ἔβαλον. Vastaavasti yhdistelmissä esiintyy muutoksia, esimerkiksi ἔμβαλε = ἐνέβαλε.
Futuuri: Yleensä kontrahoimaton. Esimerkiksi ἐρέω = ἐρῶ; τελέω = τελέσω.
Infinitiivi
Infinitiivin päätteitä ovat -μεν, -μεναι ja -ναι, päätteiden -ειν ja -ναι sijasta. Esimerkiksi δόμεναι = δοῦναι; ἴμεν = ἰέναι; ἔμεν, ἔμμεν tai ἔμμεναι = εἶναι; ja ἀκουέμεν(αι) = ἀκούειν. 2. aoristissa infinitiivin pääte on -έειν. Esimerkiksi θανέειν = θανεῖν.
Tapaluokat
Subjunktiivi
Subjunktiivi ilmaistaan lyhyellä vokaalilla. Esimerkiksi ἴομεν = ἴωμεν.
Yksikön 2. persoonan mediumin subjunktiivi ilmaistaan sekä muodolla -ηαι että -εαι.
Yksikön 3. persoonan aktiivin subjunktiivi päättyy -σι. Esimerkiksi φορεῇσι = φορῇ.
Joskus subjunktiivia käytetään futuurin sijasta.
Optatiivi
Optatiivia käytetään usein imperatiivin merkityksessä.
Kontrahoidut verbit
Silloin kun attikassa -αο- kontrahoituu muotoon -ω-, homeerinen kreikka käyttää muotoja -οω- tai -ωω-. Esimerkiksi ὁρόωντες = ὁρῶντες.
Vastaavasti silloin kun attikassa -αε- kontrahoituu muotoon -α-, tai -αει- kontrahoituu muotoon -ᾳ-, homeerinen kreikka käyttää muotoa -αα- tai -αᾳ-.
Olla-verbi (εἰμί)
Indikatiivi
Preesens: yksikön 2. persoona: ἐσσί, εἶς = εἶ; monikon 3. persoona: ἔασι(ν) = εἰσί(ν).
Imperfekti: yksikön 1. persoona:ἔον, ἔα, ἦα, ἔσκον; yksikön 2. persoona: ἔησθα; yksikön 3. persoona: ἔηνμ ἤην, ἦε(ν), ἔσκε(ν); monikon 3. persoona: ἔσαν.
Infinitiivi: ἔμ(μ)εν tai ἔμ(μ)εναι = εἶναι.
Imperatiivi: ἔσσο.
Partisiippi: ἐών, ἐοῦσα, ἐόν = ὤν, οὖσα, ὄν.
Futuuri: ἔσσομαι, ἔσσεαι, ἔσ(σ)εται ja ἐσσεῖται.
Mennä-verbi (εἶμι)
Indikatiivi
Preesens: yksikön 2. persoona: εἶσθα.
Imperfekti: yksikön 1. persoona: ἤια, ἀνήιον; yksikön 3. persoona: ἤιε(ν), ᾖε(ν), ἴε(ν); monikon 1. persoona: ᾖομεν; monikon 3. persoona: ἤισαν, ἴσαν, ἤιον.
Infinitiivi: ἴμεν(αι).
Futuuri: εἴσομαι, εἴσεται.
Aoristi: εἴσατο ja ἐείσατο.
Tietää-verbi (οἶδα)
Indikatiivi
Preesens: yksikön 2. persoona: οἶδας; monikon 1. persoona: ἴδμεν; monikon 3. persoona: ἴσ(σ)ασι.
Pluskvamperfekti: yksikön 1. persoona: ᾖδεα; yksikön 2. persoona: ᾖδησθα, ἠείδης; yksikön 3. persoona: ᾖδεε(ν), ἠείδη: monikon 3. persoona: ἴσαν.
Infinitiivi: ἴδμεν(αι).
Partisiippi, feminiini: ίδυῖα.
Futuuri: είδήσω.
Kielioppi > Prepositiot

Tmesis: verbin eteen liitetty prepositio voidaan erottaa erilleen verbistä. Esimerkiksi πρὸς μῦθον ἔειπεν ('sanan virkkoi') = μῦθον προσεῖπεν.
Kielioppi > Adverbit

Adverbiaalipäätteet
-δε: ilmaisee 'mihin': πόλεμόνδε, 'sotaan'.
-δον: ilmaisee 'kuinka': κλαγγηδόν, 'huudoin'.
-θεν: ilmaisee 'mistä': ὑψόθεν, 'yläpuolelta'.
-θι: ilmaisee 'missä': ὑψόθι, 'korkealla'.
Kielioppi > Partikkelit

ἄρα, ἄρ, ῥα: ilmaisee siirtymää: 'niin' tai 'seuraavaksi'.
δή: ilmaisee painoa: 'todellakin'.
ἦ: ilmaisee painoa: 'todellakin', 'varmasti'.
κεν, κε tai κ' = ἄν.
περ: ilmaisee painoa: 'juuri', 'jopa'.
τε: toimii konnektiivina: 'ja'; tai ilmaisee yleistä huomautusta: 'tiedäthän'.
τοι: ilmaisee väittämää: '(kerronpa) sinulle'.
Sanasto

Homeroksen teoksissa (Ilias ja Odysseia) esiintyy noin 9000 eri sanaa, joista 1382 on erisnimiä. Jäljelle jäävistä 7618 sanasta 2307 on vain kerran esiintyviä (hapaks legomena).
Homeerisessa kielessä esiintyy monista sanoista ja nimistä erilaisia muotoja runomitan vaatimuksesta; esimerkiksi Ἀχιλεύς = Ἀχιλλεύς ('Akhilleus'); Οὔλυμπος = Ὄλυμπος ('Olympos-vuori'). Kadonneen digamman vaikutus näkyy edelleen monissa sanoissa ja yhdistelmissä, vaikka kirjainta ei enää kirjoitettukaan näkyviin; esimerkiksi näennäisinä hiatuksina metristen kolonien sisällä sekä tavun sijaintiin perustuvissa pidennyksissä.
Esimerkki

Homeros: Ilias, 1. laulu, säkeet 1–12:
| --- | --- |
 Alkuteksti:  »Μῆνιν ἄειδε, θεὰ, Πηληϊάδεω Ἀχιλῆος οὐλομένην, ἣ μυρί’ Ἀχαιοῖς ἄλγε’ ἔθηκε, πολλὰς δ’ ἰφθίμους ψυχὰς Ἄϊδι προῒαψεν ἡρώων, αὐτοὺς δὲ ἑλώρια τεῦχε κύνεσσιν οἰωνοῖσί τε πᾶσι· Διὸς δ’ ἐτελείετο βουλή· ἐξ οὗ δὴ τὰ πρῶτα διαστήτην ἐρίσαντε Ἀτρεΐδης τε ἄναξ ἀνδρῶν καὶ δῖος Ἀχιλλεύς. τίς τ᾽ ἄρ σφωε θεῶν ἔριδι ξυνέηκε μάχεσθαι; Λητοῦς καὶ Διὸς υἱός: ὃ γὰρ βασιλῆϊ χολωθεὶς νοῦσον ἀνὰ στρατὸν ὄρσε κακήν, ὀλέκοντο δὲ λαοί, οὕνεκα τὸν Χρύσην ἠτίμασεν ἀρητῆρα Ἀτρεΐδης [...] » :  Translitteraatio:  »Mēnin aeide, thea, Pēlēïadeō Akhilēos ūlomenēn, hē myri’ Akhaiois alge’ ethēke, pollas d’ ifthimūs psykhas Aïdi proïapsen hērōōn, autūs de helōria teukhe kynessin oiōnoisi te pasi· Dios d’ eteleieto būlē· eks hū dē ta prōta diastētēn erisante Atreïdēs te anaks andrōn kai dios Akhilleus. tis t᾽ ar sfōe theōn eridi ksyneēke makhesthai; Lētūs kai Dios hyios: ho gar basilēï kholōtheis nūson ana straton orse kakēn, olekonto de laoi, hūneka ton Khrysēn ētimasen arētēra Atreïdēs [...]» 
| --- | --- |
 Sananmukainen suomennos: »Vihasta laula, jumalatar, Peleuksen pojan Akhilleuksen kirotusta, joka lukemattomia akhaijeille tuskia tuotti, monia vahvoja sieluja Haadeeseen lähetti sankareiden, (heistä) itsestään saaliin teki koirille ja petolinnuille kaikille; Zeuksen täytti tahdon; josta he alun alkaen riitaantuivat kiisteltyään, Atreuksen poika kuningas miesten ja loistava Akhilleus. Kuka sitten heidät jumalista riidassa saattoi yhteen taistelemaan? Leton ja Zeuksen poika: sillä hän kuninkaalle vihastuttuaan ruton armeijalle nostatti pahan, surmasi sotajoukkoa, koska Khrysestä loukkasi pappia Atreuksen poika [...]» :  Otto Mannisen heksametrimittainen suomennos: »Laulaos, oi runotar, viha Peleun poian Akhilleun turmiokas, mi akhaijeja löi lukemattomin tuskin, monta mi Hadeen luo väkivoipaa sielua syöksi sankarien, heist' itsestään teki koirien riistan, lintujen eineen — Zeun sepä täyttihe neuvo ja päätös, kerta kun ensistään sopurikkoon Atreun poika, miesten valtias, riitautui sekä aimo Akhilleus. Noin kuka kuolematon vihakiistaan kiihteli heidät? Leton poika ja Zeun. Näet närkästyin kuninkaaseen laittoi leiriin hän ruton hirveän, löi kato kansaa, Khryses-pappia herjannut kun ol' Atreun poika.»
Kirjallisuutta > Kielioppeja

Ahrens, Heinrich Ludolf: Griechische Formenlehre. Göttingen, 1852.
Blomqvist, Jerker & Jastrup, Poul Ole: Grekisk grammatik/Græsk grammatik, s. 283-346.  København:  Akademisk forlag, 1991.
Monro, David Binning: A Grammar of the Homeric Dialect. Oxford, 1891.
Pharr, Clyde: Homeric Greek: A Book for Beginners.  (Ensimmäinen painos 1920. Uusintapainokset: University of Oklahoma Press, Norman, new edition, 1959)  John Wright, 1985.  ISBN 0-8061-1937-3  Vuoden 1920 painoksen verkkoversio.
Solders, Severin: Grekisk skolgrammatik, s. 162-167.  Lund:  Gleerups, 1964.
Kirjallisuutta > Sanakirjoja

Cunliffe, Richard John: A Lexicon of the Homeric Dialect. London, 1924.
Snell, Bruno et al.: Lexikon des frühgriechischen Epos. Göttingen, 1955-2010.
Bezzerwizzer

| Bezzerwizzer |
| --- | --- |

Suunnittelija:  Jesper Bülow
Julkaisija:  Bezzerwizzer Nordic Aps
Julkaisuvuosi:  2006 (Suomessa 2010)
Pelaajia:  2-4 joukkuetta tai henkilöä
Ikäsuositus:  15+
Pelin kesto:  45 min
Strategisuus:  Keskitasoa
 BoardGameGeek 
Bezzerwizzer on tietokilpailulautapeli, jossa tarvitaan sekä tietoa että taktiikkaa. Pelin kehitti tanskalainen Jesper Bülow vuonna 2006, ja sen suomalainen versio julkaistiin lokakuussa 2010. Pelin nimi juontaa juurensa saksan kielen sanasta ”besserwisser”, joka tarkoittaa kaikkitietävää.
Bezzerwizzer sisältää 5000 kysymystä 20 eri kategoriasta. Pelaajat nostavat neljä kategoriaa kerrallaan, joihin kaikkiin heidän tulee vastata. Kysymysten järjestyksen pelaajat voivat valita itse ja pisteitä saa kysymysten järjestyksen mukaan yhdestä neljään.  Tässä pelissä on hyvä olla aktiivinen besserwisser ja sotkea toisten peliä vastaamalla heidän kysymyksiin tai vaihtamalla vastapelaajien kysymyskategorioita tai – järjestystä. Peliä voi pelata 2-4 henkilöä tai joukkuetta.
Peli on lanseerattu aiemmin Tanskassa, Ruotsissa, Norjassa, Englannissa, Saksassa ja USA:ssa. Ruotsissa peli on nimitetty ”Vuoden Aikuistenpeli 2009”. Pelin kotimaassaan saavuttuman suosion myötä on yhdysvaltalainen lelu- ja pelijätti Mattel hankkinut itselleen lisenssin pelin tuottamiseen Pohjoismaiden ulkopuolella.
Corn dog

Corn dog -annos Japanista
Corn dog on yhdysvaltalainen erityisesti katuruokana tunnettu annos. Se on nakki tai muu makkara pujotettuna puutikkuun, joka on leivitetty paksulla maissitaikinakerroksella ja uppopaistettu.
Ruokalajin ovat oletettavasti keksineet saksalaiset maahanmuuttajat Teksasissa 1920-luvulla.
Aiheesta muualla

Kuvia tai muita tiedostoja aiheesta Corn dog Wikimedia Commonsissa
F5 (yritys)

| F5, Inc>  |
| --- | --- |
Yritysmuoto:  Osakeyhtiö
Osake:  NASDAQ: FFIV S&P 500
Perustettu:  1996
Toimitusjohtaja:  François Locoh-Donou
Kotipaikka:  Seattle, Yhdysvallat
Toiminta-alue:  maailmanlaajuinen
Toimiala:  teknologia
Liikevaihto:   Malline:US$ (2018)  US$2,090.041 million (2017) 
Liikevoitto:   US$453.689 million (2018)  US$420.761 million (2017)
Henkilöstö:  6,550 (1.2.2022)
Kotisivu:  www.f5.com
Infobox OKVirheellinen NIMI-arvo: 
F5, Inc. on yhdysvaltalainen teknologiayritys, joka tarjoaa ohjelmistoja, laitteistoja, SaaS-tuotteita ja managed services -palveluja. Se on erikoistunut sovellusturvallisuuteen, monipilven hallintaan, petostorjuntaan, sovellusten toimittamiseen (ADN), sovellusten saatavuuteen ja suorituskykyyn, verkkoturvallisuuteen sekä pääsynhallintaan.
Vuonna 1996 F5 Labs -nimellä perustettu ja sittemmin F5 Networks -nimellä tunnettu yritys tarjosi aluksi application delivery controller (ADC) -tuotetta. Myöhemmin tarjonta laajeni sovelluskerroksen ratkaisuihin, automaatioon, monipilvi- ja tietoturvaratkaisuihin.
F5:n asiakkaisiin lukeutuu 48 kappaletta Fortune 50 -yrityksiä, mukaan lukien Microsoft, Oracle, Tesla ja Facebook.
Tuotteet > F5 BIG-IP

F5's BIG-IP -tuoteperheeseen kuuluu laitteistoja, modulaarisia ohjelmistoja sekä virtuaalilaitteita. Laitteisiin voi lisätä yhden tai useamman BIG-IP -moduulin.
Moduuleja ovat esimerkiksi:
BIG-IP Local Traffic Manager (LTM): Kuormanjakaja
BIG-IP DNS: Global site load balancing (GSLB)
BIG-IP Advanced Firewall Manager (AFM): Datakeskuspalomuuri ja DDoS-suojaus
BIG-IP Access Policy Manager (APM): Pääsynhallinta ja autentikointi HTTP ja HTTPS -sovelluksiin
Advanced WAF: Sovelluspalomuuri (web application firewall)
Tuotteet > F5 NGINX

Vuoden 2019 yritysoston jälkeen Nginx liittyi osaksi F5:n tarjontaa. F5 NGINX -ohjelmistoratkaisuja käytetään pilvipalveluissa ja datakeskuksissa esimerkiksi kuormanjakajana, API gatewaynä, WAFina, Kubernetes ingress controllerina ja reverse proxyna.
Tuotteet > F5 Distributed Cloud Services

F5 Distributed Cloud Services -tuoteperhe muodostuu SaaS-muotoisista sovellusturva-, verkko- ja sovellushallintaratkaisuista, jotka toimivat datakeskus-, pilvipalvelu- ja edge-ympäristöissä.
Thubten Chodron

Arvostettu Thubten Chodron
Thubten Chodron (德林 — De Lin), syntyjään Cheryl Greene, on yhdysvaltalainen tiibetinbuddhalainen nunna, kirjailija ja opettaja. Hän on perustanut Sravasti Abbeyn, ainoan Yhdysvalloissa sijaitsevan länsimaalaisille nunnille ja munkeille tarkoitetun tiibetinbuddhalaisen luostarin.
Chodron on keskeinen hahmo Bhikshunin (Tib. Gelongma) eli buddhalaisten nunnien vihkimisen palauttamisessa takaisin käytäntöön. Hän on 14. Dalai Laman, Tsenzhab Serkong Rinpochen, Lama Thubten Yeshen, Thubten Zopa Rinpochen ja muiden tiibetiläisten mestareiden oppilas. Hän on julkaissut monia kirjoja buddhalaisesta filosofiasta ja meditaatiosta, ja hän on yhdessä Dalai Laman kanssa kirjoittamassa moniosaisen buddhalaispolun opetussarjan The Library of Wisdom and Compassion.
Karen Lafferty

Karen Lafferty (s. 29. helmikuuta 1948, Alamogordo, New Mexico, Yhdysvallat) on yhdysvaltalainen hengellistä musiikkia säveltänyt ja esittävä muusikko.
Lafferty opiskeli musiikkia Eastern New Mexico Yliopistossa, jossa hän suoritti musiikkikasvatuksen kandidaatin tutkinnon. Viihdemusiikin parissa aloittamansa uran jälkeen Lafferty siirtyi vuonna 1970 hengellisen musiikin pariin Campus Crusade for Christ järjestössä ja hänestä tuli yksi keskeisiä ns. Jeesus-liikkeen perustajia.
Lafferty on julkaissut kahdeksan albumia hengellistä musiikkia ja hän sai myös kutsuja tulla esiintymään Eurooppaan. Euroopan kiertueellaan Lafferty huomasi kuinka suosittua amerikkalainen musiikki Euroopassa oli, vaikka amerikkalaisten muusikoiden kiertueet Euroopassa eivät olleet taloudellisesti kannattavia. Lafferty perehtyi lähetys- ja julistustoimintaan Amsterdamissa, Hollannissa "Youth With A Missionin" (YWAM) kautta ja perusti "Musicians For Missions Internationalin" (MFMI) järjestön vuonna 1981 osana YWAM:n toimintaa Amsterdamissa. Tämän Missionuoret-järjestön tarkoituksena on kouluttaa nuoria kristittyjä muusikoita heidän julistustoiminnassaan ja avustaa heitä kiertueilla.
Lafferty johti useita monikansallisia musiikkiryhmiä heidän kiertueillaan yli 50 maassa eri puolilla maailmaa. Lisäksi Lafferty on pitänyt musiikkiseminaareja ja kursseja muusikolle ja hän perusti "School of Music In Missions" -koulun osana YWAM:n "Kansakuntien yliopisto" toimintaa. Lafferty on tuottanut tai tukenut useiden erikielisten ääniteiden julkaisemista. MFMI:n palveluksessa oleva henkilökunta ja muusikot ovat osallistuneet säännöllisesti prostituoitujen ja kaduilla asuvien henkilöiden avustamiseen.
Vuonna 1995 Lafferty palasi takaisin Yhdysvaltoihin ja perusti uuden keskuksen YWAM:in toiminnalle Santa Fessä, New Mexicossa, jossa hän tekee yhteistyötä paikallisten seurakuntien kanssa. Lafferty tekee edelleen kiertueita eri puolilla maailmaa.
Lafferty on suositun "Seek Ye First" -laulun kirjoittaja ja säveltäjä. Laulu on vuodelta 1972 ja se julkaistiin ensimmäisen kerran vuonna 1974 ilmestyneellä levyllä. Laulun teksti on Matteuksen evankeliumin 6: 33 mukaelma. Suomenkielisenä käännöksenä se tunnetaan alkusanoin "Etsikää ensin Jumalaa" ja siitä on erilaisia käännöksiä. Laffertyn laulussa on kolme säkeistöä, mutta suomennoksissa tunnetaan yleensä vain ensimmäinen säkeistö.
Laulu on julkaistu mm. Ruotsin kirkon virsikirjassa, virsi 686, Anna-Mari Kaskisen muokkaamana vuonna 1955. Se on myös "Viisikielinen" -kirjassa, laulu 76 ja kirjassa on myös toinen Laffertyn laulu, 357, " Et voi tehdä taloasi hiekalle".
Ole Gunnar Solskjær

| 0 | 1 | 2 | 3 |
| --- | --- | --- | --- |
 Ole Gunnar Solskjær vuonna 2011.
Henkilötiedot
Koko nimi: Ole Gunnar Solskjær
Syntymäaika: 26. helmikuuta 1973 (ikä 51)
Syntymäpaikka: Kristiansund, Norja
Pelipaikka: hyökkääjä
Pituus: 178 senttimetriä
Seura
Seura: Beşiktaş
Tehtävä: päävalmentaja
Junioriseurat
1989–1990: Clausenengen
Seurat
| Vuodet | Seura | O | (M) |
| 1990–1994 | Clausenengen | 109 | (115) |
| 1995–1996 | Molde | 38 | (31) |
| 1996–2007 | Manchester United | 235 | (91) |
| Yhteensä | Yhteensä | 382 | (237) |
Maajoukkue
| 1995–2007 | Norja | 67 | (23) |
Valmennusura
2008–2011: Manchester United II
2011–2014: Molde
2014: Cardiff City
2015–2018: Molde
2018–2021: Manchester United
2025–: Beşiktaş
 Seurajoukkueuran tilastot kattavat vain kansalliset sarjat.
Ole Gunnar Solskjær (s. 26. helmikuuta 1973 Kristiansund, Møren ja Romsdalin lääni, Norja) on norjalainen jalkapallovalmentaja ja entinen hyökkääjä. Tammikuusta 2025 lähtien hän on toiminut Beşiktaşin päävalmentajana.
Ura pelaajana

Solskjær edusti valtaosan urastaan Englannin Valioliigan Manchester Unitedia. Hän teki kuuluisan 2–1-voittomaalin Mestarien liigan loppuottelussa Bayern Müncheniä vastaan kauden 1998–1999 päätteeksi, sinetöiden Unitedin ”triplan” (jo aikaisemmin seura oli voittanut Valioliigan ja FA Cupin). Solskjær edusti Manchester Unitedia vuodesta 1996 lähtien, ja hänen aikaisempia seurojaan olivat norjalaiset Clausenengen ja Molde. Hänestä on käytetty myös lempinimeä ”Molden enkeli”.
Norjan maajoukkueessa Solskjær pelasi 67 ottelua ja teki niissä 23 maalia.
Solskjæria pitkään vaivanneet polvivaivat pakottivat norjalaisen lopettamaan uransa elokuussa 2007.
Saavutukset

Mestarien liiga: 1999
Intercontinental Cup: 1999
Englannin Valioliiga: 1997, 1999, 2000, 2001, 2003, 2007
FA Cup: 1999, 2004
Englannin Liigacup: 2006
Ura valmentajana

Solskjær aloitti valmennusuransa Manchester Unitedin II-joukkueen valmentajana toukokuussa 2008. Norjalainen johdatti ManUn reservimiehet Lancashire Senior Cupin mestareiksi kaudella 2008/09. Norjan maajoukkueen päävalmentajan Åge Hareiden erottua joulukuussa 2008 Solskjærin nimi nousi esille mahdollisena seuraajaehdokkaana, mutta hän kieltäytyi tehtävästä.
Marraskuussa 2010 Solskjær teki sopimuksen entisen seuransa Molden kanssa. Hän siirtyy seuran päävalmentajaksi tammikuussa 2011 toimien siihen saakka ManU:n reservijoukkueen päävalmentajana. Debyyttikausi Molden peräsimessä oli suurmenestys ja Solskjaær johdatti seuran historian ensimmäiseen Norjan mestaruuteen, joka varmistui kaksi kierrosta ennen sarjan päätöstä. Hänet palkittiin vuoden 2011 Norjan parhaana valmentajana. Toukokuussa 2012 spekuloitiin Solskjærin siirtymisellä Englannin Valioliigaan Aston Villan päävalmentajaksi. Molden seurajohto ilmoitti, ettei se pidä norjalaisvalmentajan ja Aston Villan johdon käymiä epävirallisia keskusteluita siirtymisestä toivottavana. Lopulta Solskjær ilmoitti, ettei voi perhesyiden vuoksi siirtyä valmentamaan Englantiin. Solskjær jatkoi siirtospekulaatioista huolimatta loistavaa työtä Molden peräsimessä ja luotsasi seuran toiseen perättäiseen Norjan mestaruuteen kaudella 2012. Hänet valittiin kauden jälkeen toistamiseen Norjan vuoden valmentajaksi.
Kaudella 2013 mestarijoukkue hyytyi jo alkukaudesta kauas mestaruustaistelusta. Solskjær nosti keväällä jopa putoamiskamppailussa riutuneen seuran kuitenkin lopulta liigassa kuudenneksi. Pokaalitta Solskjær ei kuitenkaan jäänyt, sillä hän johdatti Molden Norjan cupin finaalissa 4–2 voittoon Rosenborgista.
Solskjær solmi sopimuksen Englannin Valioliigassa pelaavan Cardiffin kanssa 2. tammikuuta 2014. Solskjær ei onnistunut tavoitteessaan nostaa Cardiffia pois putoajan paikalta, vaan seuran kohtaloksi koitui putoaminen takaisin Mestaruussarjaan. Huono kauden alku alemmalla sarjatasolla tiesi lopulta norjalaisvalmentajalle potkuja syyskuun puolivälissä 2014.
Lokakuun lopulla 2015 Solskjær palasi Molden päävalmentajaksi. Mestaruusvalmentajan johdolla Molde eteni sensaatiomaisesti Eurooppa-liigan lohkovaiheesta pudotuspeleihin. Jatkopaikka varmistui jo kaksi kierrosta ennen lohkovaiheen päättymistä.
Joulukuussa 2018 Solskjær nimettiin entisen seuransa Manchester Unitedin väliaikaiseksi päävalmentajaksi José Mourinhon potkujen myötä. Hänen oli tarkoitus valmentaa seuraa kauden 2018–2019 loppuun, mutta maaliskuussa 2019 hänet pestattiin rooliin vakituisesti kolmen vuoden sopimuksella. Solskjær erotettiin tehtävästään marraskuussa 2021. Potkujen aikaan Manchester United oli Valioliigassa seitsemäntenä.
Solskjæristä tuli tammikuussa 2025 turkkilaisseura Beşiktaşin päävalmentaja oltuaan yli kolme vuotta sivussa valmennustehtävistä.
Saavutukset valmentajana

Norjan mestaruus (2): 2011, 2012
Norjan cup: 2013
Norjan vuoden valmentaja (2): 2011, 2012
Lancashire Senior Cup: 2009
Aiheesta muualla

Kuvia tai muita tiedostoja aiheesta Ole Gunnar Solskjær Wikimedia Commonsissa
Ole Gunnar Solskjær Football Database -sivustolla (englanniksi)
| 0 | 1 | 2 |
| --- | --- | --- |
| Edeltäjä: Jostein Grindhaug | Norjan vuoden valmentaja 2011, 2012 | Seuraaja: Ronny Deila |
| 0 | 1 | 2 |
| --- | --- | --- |
| Edeltäjä: Uwe Rösler Erling Moe | Molden päävalmentajana 2011–2013 10/2015–12/2018 | Seuraaja: Geir Bakke – |
| 0 | 1 | 2 |
| --- | --- | --- |
| Edeltäjä: Malky Mackay | Cardiff Cityn päävalmentajana 1–9/2014 | Seuraaja: Russell Slade |
| 0 | 1 | 2 |
| --- | --- | --- |
| Edeltäjä: José Mourinho | Manchester Unitedin päävalmentajana 12/2018–11/2021 | Seuraaja: Ralf Rangnick |
| 0 | 1 | 2 |
| --- | --- | --- |
| Edeltäjä: Giovanni van Bronckhorst | Beşiktaşin päävalmentajana 1/2025– | Seuraaja: – |
Norjan joukkue – Jalkapallon MM-kilpailut 1998
1 Grodås |
2 Halle |
3 Johnsen |
4 Berg |
5 Bjørnebye |
6 Solbakken |
7 Mykland |
8 Leonhardsen |
9 T. Flo |
10 Rekdal |
11 Jakobsen |
12 Myhre |
13 Baardsen |
14 Heggem |
15 Eggen |
16 J. Flo |
17 H. Flo |
18 Østenstad |
19 Hoftun |
20 Solskjær |
21 Riseth |
22 Strand |
Valmentaja Olsen
Norjan joukkue – Jalkapallon EM-kilpailut 2000
1 Myhre |
2 Bergdølmo |
3 Bragstad |
4 Berg |
5 Andersen |
6 Strand |
7 Mykland |
8 Solbakken |
9 Flo |
10 Rekdal |
11 Skammelsrud |
12 Olsen |
13 M. Bakke |
14 Heggem |
15 Riise |
16 Eggen |
17 Carew |
18 Iversen |
19 E. Bakke |
20 Solskjær |
21 Riseth |
22 Bjørnebye |
Valmentaja Semb
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Yhdysvallat  Puola
Nimh

NIMH tai NiMH voi tarkoittaa seuraavaa:
Nikkelimetallihydridiakun yleisesti käytetty lyhenne on NiMH.
NIMH – rouva Brisby ja hänen salainen maailmansa on yhdysvaltalainen animaatioelokuva vuodelta 1982.
Secret of NIMH 2: Timmy pelastaa päivän, edellisen jatko-osa.
National Institute of Mental Health (NIMH) on Yhdysvalloissa sijaitseva mielenterveyteen liittyvän lääketieteellisen tutkimuksen instituutti.
National Institute of Medical Herbalists (NIMH) on Isossa-Britanniassa lääkekasviasiantuntijuutta säätelevä instituutti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nimh”, voi hakea sivunnimihaulla, laajalla sivunnimihaulla tai tekstihaulla.
Bill Stevenson (muusikko)

John William "Bill" Stevenson (s. 10. syyskuuta 1963) on yhdysvaltalainen muusikko ja levytuottaja. Hän on rumpali ja pääasiallinen laulunkirjoittaja kalifornialaisessa punk rock bändissä nimeltä Descendents, sen alusta (v. 1978) lähtien. Stevenson on syntynyt Torrancessa Kaliforniassa ja käynyt Mira Costan lukiossa, muutaman muun Descendentsin jäsenen kanssa.
Joulukuun kopulla 1981 hän soitti muutaman konsertin Black Flagissä, koska sen rumpali ROBO oli pidätettynä Englannissa heidän siellä pitämän kiertueen jälkeen. Hän äänitti Black Flagin kanssa useita heidän albumeistaan, vuoteen 1985 asti. Sen jälkeen hän keskittyi soittamaan Descendentsissä, kunnes Milo Aukerman lähti vuonna 1987. Kun Milo oli lähtenyt, Bill ja muut bändin jäsenet, Karl Alvarez ja Stephen Egerton, saivat laulajan Dave Smalley Dag Nastysta. Yhdessä he muodostivat nyt uuden bändin nimeltä All. All:lle tuli vielä yhteensä kaksi laulajaa Scott Reynolds (1989-1993) ja Chad Price (1993-Nykyhetki). Aukerman teki yhtyeen kanssa albumit Everything sucks ja Cool to be you. Stevenson ja Jason Livermore ovat perustaneet Fort Collinsiin Coloradoon levytysstudion nimeltä The Blasting Room.
Tällä hetkellämilloin? Stevenson on mukana Russ Rankinin sivuprojektissa "Only Crime" Muutaman GWAR:in ja Converge:n entisen jäsenen kanssa. Yksi Stevensonin uusimmissa töistä on tuottaa Rise Against's seitsemäs studioalbumi, The Black Market, joka on julkaistu 15. heinäkuuta 2014.
| Auktoriteettitunnisteet  |
| --- | --- |
Kansainväliset:  ISNI  VIAF 
Taiteenala:  MusicBrainz 
Henkilöt:  Yle
Nikandren kore

| Nikandren kore |
| --- | --- |
 Nikandren koren yläosa.
Nimi:  Nikandren kore
Toinen nimi:  Nikandren votiivilahja, Deloksen Artemis
Valmistumisvuosi:  n. 650–630 eaa.
Taiteenlaji:  veistos
Teostyyppi:  kore
Materiaali:  marmori
Korkeus:  1,75 m
Sijainti:  Kansallinen arkeologinen museo, Ateena, Kreikka
Nikandren kore, joskus myös Nikandren votiivilahja tai Deloksen Artemis, on antiikin kreikkalainen kore-veistos. Se on veistetty arkaaisella kaudella noin vuonna 650–630 eaa., ja se on kreikkalaisen kuvanveiston varhaisin tunnettu monumentaaliveistos ja samalla varhaisin tunnettu marmoriveistos. Nykyisin veistos on esillä Kansallisessa arkeologisessa museossa Ateenassa (esine NM 1).